**OBRAZLOŽENJE**

**Nacrta prijedloga Odluke o načinu uklanjanja dotrajalih, oštećenih i**

**napuštenih vozila**

Stupanjem na snagu Odluke o komunalnom redu ( „Glasnik Grada Zadra“ br. 8/19) prestala je važiti Odluka o načinu uklanjanja dotrajalih, oštećenih i napuštenih vozila ( „Glasnik Grada Zadra“ br. 2/05) budući ista nije bila usklađena sa Zakonom o sigurnosti prometa na cestama.

 Donošenjem nove Odluke o načinu uklanjanja dotrajalih, oštećenih i napuštenih vozila prati se potreba uređenja načina uklanjanja dotrajalih, oštećenih i napuštenih vozila na cesti, cestovnom zemljištu, na prostoru namijenjenom za zaustavljanje i parkiranje vozila, u pješačkoj zoni te na ostalim javnim površinama. Odlukom se propisuje postupanje s dotrajalim, oštećenim i napuštenim vozilima, podnošenje prigovora te naplata troškova.

 S ciljem da se širi krug zainteresiranih osoba s područja Grada Zadra uključi u pripremu konačnog Nacrta Odluke o načinu uklanjanja dotrajalih, oštećenih i napuštenih vozila, svrsishodno je provesti savjetovanje sa zainteresiranom javnošću. Na taj se način želi upoznati javnost sa predloženim Nacrtom i pribaviti mišljenja, primjedbe i prijedloge zainteresirane javnosti, kako bi predloženo, ukoliko je zakonito i stručno utemeljeno, bilo prihvaćeno od strane donositelja odluke i u konačnosti ugrađeno u odredbe odluke.

|  |
| --- |
| **Rok za očitovanje zainteresirane javnosti je zaključno s danom 29. listopada 2019. godine.** |
| Adresa e-pošte na koju se šalju očitovanja zainteresirane javnosti:**komunalno.savjetovanje@grad-zadar.hr** |